aristoteles-et-corpus-aristotelicum.historia-animalium 5.30
Τῶν δὲ τεττίγων γένη μέν ἐστι δύο , οἱ μὲν μικροί , οἳ πρῶτοι φαίνονται καὶ τελευταῖοι ἀπόλλυνται , οἱ δὲ μεγάλοι , οἱ ᾄδοντες , οἳ καὶ ὕστερον γίνονται καὶ πρότερον ἀπόλλυνται . Ὁμοίως δ’ ἔν τε τοῖς μικροῖς καὶ τοῖς μεγάλοις οἱ μὲν διῃρημένοι εἰσὶ τὸ ὑπόζωμα , οἱ ᾄδοντες , οἱ δὲ ἀδιαίρετοι , οἱ οὐκ ᾄδοντες . Καλοῦσι δέ τινες τοὺς μὲν μεγάλους καὶ ᾄδοντας ἀχέτας , τοὺς δὲ μικροὺς τεττιγόνια · ᾄδουσι δὲ μικρὸν καὶ τούτων οἱ διῃρημένοι . Οὐ γίνονται δὲ τέττιγες ὅπου μὴ δένδρα ἐστίν · διὸ καὶ ἐν Κυρήνῃ οὐ γίνονται ἐν τῷ πεδίῳ , περὶ δὲ τὴν πόλιν πολλοί , μάλιστα δ’ οὗ ἐλαῖαι · οὐ γὰρ γίνονται παλίνσκιοι . Ἐν γὰρ τοῖς ψυχροῖς οὐ γίνονται τέττιγες , διὸ οὐδ’ ἐν τοῖς συσκίοις ἄλσεσιν . Ὀχεύονται δ’ ὁμοίως οἱ μεγάλοι ἀλλήλοις καὶ οἱ μικροί , ὕπτιοι συνδυαζόμενοι πρὸς ἀλλήλους · ἐναφίησι δ’ ὁ ἄρρην εἰς τὴν θήλειαν , ὥσπερ καὶ τἆλλα ἔντομα . Ἔχει δὲ καὶ ἡ θήλεια αἰδοῖον ἐσχισμένον · θήλεια δ’ ἐστὶν εἰς ἣν ἀφίησιν ὁ ἄρρην . Τίκτουσι δ’ ἐν τοῖς ἀργοῖς , τρυπῶντες ᾧ ἔχουσιν ὄπισθεν ὀξεῖ , καθάπερ καὶ οἱ ἀττέλαβοι · καὶ γὰρ οἱ ἀττέλαβοι τίκτουσιν ἐν τοῖς ἀργοῖς , διὸ πολλοὶ ἐν τῇ Κυρηναίᾳ γίνονται . Ἐντίκτουσι δὲ καὶ ἐν τοῖς καλάμοις ἐν οἷς ἱστᾶσι τὰς ἀμπέλους · διατρυπῶντες τοὺς καλάμους , καὶ ἐν τοῖς τῆς σκίλλης καυλοῖς . Ταῦτα δὲ τὰ κυήματα καταρρεῖ εἰς τὴν γῆν . Γίνονται δὲ πολλοὶ ὅταν ἐπομβρία γένηται . Ὁ δὲ σκώληξ αὐξηθεὶς ἐν τῇ γῇ γίνεται τεττιγομήτρα · καὶ εἰσὶ τότε ἥδιστοι , πρὶν περιρραγῆναι τὸ κέλυφος . Ὅταν δ’ ἡ ὥρα ἔλθῃ περὶ τροπάς , ἐξέρχονται νύκτωρ , καὶ εὐθὺς ῥήγνυταί τε τὸ κέλυφος καὶ γίνονται τέττιγες ἐκ τῆς τεττιγομήτρας , καὶ γίνονται μέλανες καὶ σκληρότεροι εὐθὺς καὶ μείζους , καὶ ᾄδουσιν . Εἰσὶ δ’ ἄρρενες μὲν οἱ ᾄδοντες ἐν ἀμφοτέροις τοῖς γένεσι , θήλεις δ’ οἱ ἕτεροι . Καὶ τὸ μὲν πρῶτον ἡδίους οἱ ἄρρενες , μετὰ δὲ τὴν ὀχείαν αἱ θήλειαι · ἔχουσι γὰρ ᾠὰ λευκά . Ἀναπετόμεναι δ’ ὅταν σοβήσῃ τις , ἀφιᾶσιν ὑγρὸν οἷον ὕδωρ , ὃ λέγουσιν οἱ γεωργοὶ ὡς κατουρούντων καὶ ἐχόντων περίττωμα καὶ τρεφομένων τῇ δρόσῳ . Ἐὰν δέ τις κινῶν τὸν δάκτυλον προσίῃ ἀπ’ ἄκρου ἐπικάμπτων τε καὶ ἐκτείνων πάλιν , μᾶλλον ὑπομένουσιν ἢ ἐὰν εὐθὺς ἐκτείνας , καὶ ἀναβαίνουσιν ἐπὶ τὸν δάκτυλον · διὰ τὸ ἀμυδρῶς γὰρ ὁρᾶν ὡς ἐπὶ φύλλον ἀναβαίνουσι κινούμενον .
Lemmas: ὁ δέ τέττιξ γένος μέν εἰμί δύο , ὁ μέν μικρός , ὅς πρῶτος φαίνω καί τελευταῖος ἀπόλλυμι , ὁ δέ μέγας , ὁ ἀείδω , ὅς καί ὕστερον γίγνομαι καί πρότερος ἀπόλλυμι . ὅμοιος δέ ἐν τε ὁ μικρός καί ὁ μέγας ὁ μέν διαλέγω εἰμί ὁ ὑπόζωμα , ὁ ἀείδω , ὁ δέ ἀδιαίρετος , ὁ οὐ ἀείδω . καλέω δέ τις ὁ μέν μέγας καί ἀείδω ἠχέτης , ὁ δέ μικρός τεττιγόνιον · ἀείδω δέ μικρός καί οὗτος ὁ διαλέγω . οὐ γίγνομαι δέ τέττιξ ὅπου μή δένδρον εἰμί · διό καί ἐν Κυρήνη οὐ γίγνομαι ἐν ὁ πεδίον , περί δέ ὁ πόλις πολύς , μάλα δέ οὗ ἐλαία · οὐ γάρ γίγνομαι παλίνσκιος . ἐν γάρ ὁ ψυχρός οὐ γίγνομαι τέττιξ , διό οὐδέ ἐν ὁ σύσκιος ἄλσος . ὀχεύω δέ ὅμοιος ὁ μέγας ἀλλήλων καί ὁ μικρός , ὕπτιος συνδυάζω πρός ἀλλήλων · ἐναφίημι δέ ὁ ἄρσην εἰς ὁ θῆλυς , ὥσπερ καί ἄλλος ἔντομος . ἔχω δέ καί ὁ θῆλυς αἰδοῖον σχίζω · θῆλυς δέ εἰμί εἰς ὅς ἀφίημι ὁ ἄρσην . τίκτω δέ ἐν ὁ ἀργός , τρυπάω ὅς ἔχω ὄπισθεν ὀξύς , καθά καί ὁ ἀττέλαβος · καί γάρ ὁ ἀττέλαβος τίκτω ἐν ὁ ἀργός , διό πολύς ἐν ὁ Κυρηναῖος γίγνομαι . ἐντίκτω δέ καί ἐν ὁ κάλαμος ἐν ὅς ἵστημι ὁ ἄμπελος · διατρυπάω ὁ κάλαμος , καί ἐν ὁ ὁ σκίλλα καυλός . οὗτος δέ ὁ κύημα καταρρέω εἰς ὁ γῆ . γίγνομαι δέ πολύς ὅταν ἐπομβρία γίγνομαι . ὁ δέ σκώληξ αὐξάνω ἐν ὁ γῆ γίγνομαι τεττιγομήτρα · καί εἰμί τότε ἡδύς , πρίν περιαράσσω ὁ κέλυφος . ὅταν δέ ὁ ὥρα ἔρχομαι περί τροπή , ἐξέρχομαι νύκτωρ , καί εὐθύς ῥήγνυμι τε ὁ κέλυφος καί γίγνομαι τέττιξ ἐκ ὁ τεττιγομήτρα , καί γίγνομαι μέλας καί σκληρός εὐθύς καί μέγας , καί ἀείδω . εἰμί δέ ἄρσην μέν ὁ ἀείδω ἐν ἀμφότερος ὁ γένος , θῆλυς δέ ὁ ἕτερος . καί ὁ μέν πρῶτος ἡδύς ὁ ἄρσην , μετά δέ ὁ ὀχεία ὁ θῆλυς · ἔχω γάρ ᾠόν λευκός . ἀναπέτομαι δέ ὅταν σοβέω τις , ἀφίημι ὑγρός οἷος ὕδωρ , ὅς λέγω ὁ γεωργός ὡς κατουρέω καί ἔχω περίσσωμα καί τρέφω ὁ δρόσος . ἐάν δέ τις κινέω ὁ δάκτυλος προσέρχομαι ἀπό ἄκρον ἐπικάμπτω τε καί ἐκτείνω πάλιν , μάλα ὑπομένω ἤ ἐάν εὐθύς ἐκτείνω , καί ἀναβαίνω ἐπί ὁ δάκτυλος · διά ὁ ἀμυδρός γάρ ὁράω ὡς ἐπί φύλλον ἀναβαίνω κινέω .